«Նախ և առաջ ցանկանում եմ շնորհավորել Ձեզ՝ Ավստրալիայի Նոր Հարավային Ուելսի Լիբերալ կուսակցության նախագահի և նահանգի 45-րդ վարչապետի պաշտոնները ստանձնելու կապակցությամբ։ 100 տարի առաջվա մեծ տառապանքներից հետո աշխարի մի շարք անկյուններ ցրված ազգի մասնիկներն ենք։ Պատմական, սոցիոլոգիական և քաղաքական տարբեր իրականություններ ունեցող երկրներում ենք ապրում։ Որպես փոքրամասնություն և կին՝ փորձել ենք և փորձում ենք հաղթահարել մի շարք դժվարություններ։ Չնայած բոլոր դժվարություններին, մենք՝ հայ կանայք, ստիպված ենք քաղաքականությամբ զբաղվել՝ հաշվի առնելով մեր հասարակությունների իրականությունները, ստիպված ենք համակեցության, հասարակական համերաշխության և գենդերային հավասարության համար պայքարել։ Ստիպված ենք ուժեղ լինել և արարել ինչպես Զաբել Եսայանը։ Ստիպված ենք համերաշխության մեջ գտնվել աշխարհի մի շարք երկրներում քաղաքականությամբ, արվեստով զբաղվող, մայրություն անող հայ կանանց հետ։ Որպես պատգամավոր հայ կին, ով Թուրքիայում քաղաքականությամբ է զբաղվում՝ Ձեզ կրկին շնորհավորում եմ նոր պաշտոնների կապակցությամբ։ Հպարտ կլինեմ Ձեզ հյուրընկալելու Թուրքիայում»,- նամակում նշել է Թուրքիայի հայազգի պատգամավոր Սելինա Դողանը։